تاریخچی-یازار پروفسور دوکتور خلیل اینالجیک، باشکند آنکارادا معا‌لیجه گؤردوگو خسته‌خانادا، 100 یاشیندا اؤلدو.
بیلکنت اونیورسیته‌سی‌نین ائدیلن آچیقلامادا، اونیورسیته‌نین تاریخ شعبه‌سی‌نین قوروجوسو، عثمانلی تاریخچی‌سی پروفسور دوکتور اینالجیک‌ین دونن آخشام وفات ائتدیگی قید ائدیلدی.
آچیقلامادا،
"اولوسوموزا، بوتون سئون‌لرینه، بیلکنت ایجتیماعتینه و عائله‌سینه باش ساغلیغی دیلییریک." ایفاده‌سی ایستیفاده ائدیلدی.
پروفسور خلیل اینالجیک اوچون بیلکنت و آنکارا اونیورسیته‌لرینده 27 ژوئیه چرشنبه گونو مراسیم تشکیل ائدیله‌جک.
اینالجیکین جنازه‌سی، 28 ژوئیه جمعه آخشامی گونو ایستانبول‌داکی عائله قبیریستان‌لیغینا دفن ائدیله‌جک.
تاریخچی خلیل اینالجیک‌ین وفاتی اوزرینه سیاستچی‌لردن باش ساغلیغی مساژی گلدی.
پرزیدنتی رجب طیب اردوغان یاییملادیغی مساژدا، اینالجیک‌ین وفاتینی درین بیر کدرله اؤیرندیگینی ایفاده ائده‌رک،
"اؤمرونو تورک و دونیا تاریخی آراشدیرما‌لارینا حصر ائدن، طرف‌سیز و خصوصیت‌لی اثرلریله دونیانین سایلی تاریخچی‌لری آراسیندا ایشتیراک ائدن اینالجیک، کیتاب‌لاری، آراشدیرما و تحلیل ایله بیزلره بنزرسیز بیر میراث بوراخمیش‌دیر" دئدی.
تورکیه بؤیوک میللت مجلیسی (تبمم) صدری ایسماعیل قهرمان دا، باش ساغلیغی مساژی یاییملایا‌راق، اینالجیکا رحمت، یاخین‌لارینا صبیر دیله‌دی.
قهرامان،
"قیمت‌لی تاریهچیمیزه، مدنیت و مدنیتیمیزین آیناسی اولان تاریخیمیزین غرضسیز و دوغرو بیر شکیلده باشا دوشولمه‌سی اوچون گؤستردیگی سیخ و فاصیله‌سیز تلاش سببیله دولت و میللت اولا‌راق میننت و شوکران بورجلویوق" دئدی.
باش ناظیر بینا‌لی ییل‌دیریم دا یاینلادیغی باش ساغلیغی مساژیندا
"علم دونیامیز چوخ قیمت‌لی بیر منسوبونون، تورکیه چوخ قیمت‌لی بیر دگرینی ایتیرمیش‌دیر. دوایئن تاریخچی خلیل اینالجیکا الله‌دان رحمت، عائله‌سینه، آکادمی دونیامیزا و بوتون سئون‌لرینه باش ساغلیغی دیلییرم. "ایفاده‌سینی ایستیفاده ائتدی.
باش ناظیر کؤمکچی‌سی نومان کورتولموش دا توییتر حسابین‌دان ائتدیگی آچیقلامادا،
"مین‌لرله طلبه یئتیشدیرمیش اولو بیر چیناردی خلیل اینالجیک اوستادیمیز. دونیا سویه‌سینده حؤرمت‌لی و بؤیوک بیر علم آدامی ایدی." دئدی.
26  می 1916-جی ایلده ایستانبولدا دونیایا گلن خلیل اینالجیک، اصلن کریمه تاتاری‌یدی.
1936-جی ایلده آنکارا اونیورسیته‌سی دیل، تاریخ و جوغرافیا فاکولته‌سی یئنی چاغ تاریخی حیسه‌سینده یوکسک تحصیلینه باشلادی.
1942-جی ایلده تنظیمات و بولغار مسئله‌سی آدلی دوکتورلوق تئزینی وئردی.
اوزون ایللر عینی فاکولته‌ده عثمانلی و اوروپا تاریخی اوزرینه درس‌لر وئردیک‌دن سونرا 1972-جی ایلده شهیکاگو اونیورسیته‌سی تاریخ حیسه‌سینه "عثمانلی تاریخی اونیورسیته پروفسورو" اولا‌راق دعوت ائدیلدی.
1993-جی ایلده تورکیه‌یه دؤنن خلیل اینالجیک بیلکنت اونیورسیته‌سینده تحصیل وظیفه‌لی‌سی اولا‌راق زامان زامان یوکسک لیسانس و دوکتورا شاگیردلرینه سمینارلار وئردی.
اینالجیک، چوخ یاخشی سویه‌ده عثمانلی تورکجه‌سی، یاخشی سویه‌ده؛ اینگیلیس، فران‌سیز، آلمان، اورتا سویه‌ده ده؛ عرب، فارس و ایتالیان بیلمکده.
اینالجیک، کمبریج بین الخالق بیوقرافی مرکزی طرفین‌دن دونیادا اجتماعی علم‌لر ساحه‌سینده سایلی 2000 علم آدامی آراسیندا گؤستریلمیشدی.
